
УВАЖАЕМИ УЧЕНИЦИ,


	Екип от Професионална гимназия по текстил и моден дизайн – Варна, разработи Проект 2026-1-BG01-KA122-VET-000414179 „Надграждане на практическите компетентности в областта на фризьорските, модните и козметичните услуги в европейска професионална среда“, Програма „Еразъм+”, Ключова дейност 1 "Образователна мобилност за граждани", сектор "Професионално образование и обучение"
Групата ползватели по проекта ще се състои от:  15 ученици от IX, X и XI клас на ПГТМД – Варна, от следните специалности:
· Моден дизайн;
· Конструиране, моделиране и технология на облекло от текстил;
· Бутикови облекла;
· Сценичен костюм;
· Организация и технология на фризьорските услуги;
· Организация и технология на козметичните услуги;
· Организация и технология на маникюрната и педикюрната дейност;
· Театрален грим и перуки.
Към 01-юли-2027 година, кандидатите трябва да имат навършени 16 години. В периода 01.07.2027 г. – 14.07.2027 г.,  учениците  ще проведат двуседмичен  стаж  в шивашки предприятия, козметични  и фризьорски салони в Барчелона Поцо ди Гото, Сицилия, Италия.
	Във връзка с избора на ползватели, екипът за работа по проекта обявява

К О Н К У Р С:

Желаещите да участват следва да подадат заявление по образец, в срок до 30-ноември-2026 г. при г-жа Валентина Цонева,  или на e-mail: pgtmd_vn@abv.bg. Образец на заявлението е достъпен и  на сайта на гимназията: www.pgtmd-varna.com, рубриката „Проекти – Програма „Еразъм+“.

Регламент на конкурса:
1. За кандидати от специалност Моден дизайн; Конструиране, моделиране и технология на облекло от текстил; Бутикови облекла и Сценичен костюм: по предварително задание да проектират и изработят поясно изделие по зададена тема, при спазване на технологичната последователност и критериите за качество;
2. За кандидати от специалност Фризьорство, Козметика, Маникюр-педикюр и Театрален грим и перуки: изработване на фризура/козметична процедура /маникюр-педикюр/грим  по предварително задание за определено време, при спазване на технологията и критериите за качество;
3. За кандидатите от всички специалности, провеждане на тест по английски език за удостоверяване на минимално ниво А2;
4. Поведение на ученика – липса на наказания от педагогическия съвет.


При класиране на кандидати с еднакви резултати, за критерий при подбор се приема общият успех от предходната учебна година, удостоверен с учебна справка по образец, подписана от класния ръководител;

[bookmark: _GoBack]Средният успех е избран за показател с оглед да се даде по-висок шанс на ученици с високи постижения.

При класирането, с преференция ще се ползват  лица с ограничени възможности (8 участници – деца  сираци, с 1 родител, от семейства с нисък социален  статут, с увреждания).
След приключване на конкурса комисията сумира оценките и класира участниците в низходящ ред. При писмен отказ на някой от класираните, мястото му се заема от следващия по бал.
Обявяване на резултатите: до 08-декември-2026 г.  на сайта на гимназията и на информационното табло.

